1. ΝΟΜΟΣ 242 της 17/19 Απρ. 1914 Περί αποστολής εις Εσπερίαν υποτρόφων του Κράτους προς σπουδήν της Κτηνιατρικής. Άρθρ.1.-Προς μόρφωσιν επιστημόνων κτηνιάτρων, μελλόντων να καταλάβωσι δημοσίας θέσεις, δύναται ο Υπουργός της Εθνικής Οικονομίας να αποστέλλη εις την Εσπερίαν, κατόπιν διαγωνισμού, προς σπουδήν της κτηνιατρικής εις τα αυτόθι ανωτέρας δημοσίας Κτηνιατρικάς Σχολάς, ως υποτρόφους του Δημοσίου μέχρι δέκα πέντε σπουδαστάς κατ’ έτος και αναλόγως των εκάστοτε  παρουσιαζομένων αναγκών της υπηρεσίας, αποφοίτους Γυμνασίου ή άλλης Σχολής ανεγνωρισμένης υπό του Κράτους και ισοτίμου Γυμνασίω ηλικίας κατ’ ελάχιστον 17 και κατ’ ανώτατον 25 ετών. Εις εκτέλεσιν της άνω διατάξεως εξεδόθη το Β.Δ. 24/27 Ιουλ. 1920 περί αποστολής εις Εσπερίαν υποτρόφων του Κράτους προς σπουδήν της Κτηνιατρικής, συμπληρωθέν δια του Β.Δ. 15/27 Μαρτ. 1950. «Ο Υπουργός της Γεωργίας δύναται, κατόπιν αιτήσεως του επί των Στρατιωτικών Υπουργού, να αυξήση τον ως άνω οριζόμενον αριθμόν των δέκα πέντε υποτρόφων μέχρι τριάκοντα». Η εντός « »παράγραφος προσετέθη δια του άρθρ. 1 Νόμ. 1964/920 ούτινος βλ. και άρθρ. 2. Άρθρ.2.-Εις έκαστον υπότροφον μαθητήν καταβάλλονται παρά του Δημοσίου μέχρι δραχμών διακοσίων πεντήκοντα το πολύ μηνιαίως, προς δε και δραχ. 300 δι’ έξοδα μεταβάσεως και έτεραι δραχ. 300 δι’ έξοδα επανόδου. Τα λοιπά προσόντα των διαγωνισθησομένων, η κατανομή των υποτροφιών μεταξύ των εχόντων τα διάφορα προσόντα υποψηφίων, η διάρκεια της σπουδής αυτών, αι ειδικαί σχολαί, εις ας αποσταλήσονται, αι αναληφθησόμενοι παρ’ αυτών υποχρεώσεις, τα περί ανακλήσεως των υποτροφιών και τα περί ελέγχου της επιδόσεως και του βίου των υποτρόφων, η σύνθεσις των εξεταστικών επιτροπών, η αμοιβή των μελών και πάσαι αι λεπτομέρειαι του διαγωνισμού αυτών, κανονίζονται δια Β.Δ/τος. Εις εκτέλεσιν της άνω διατάξεως εξεδόθη το Β.Δ. 24 Μαΐου/12 Ιουν. 1940 περί αποστολής υποτρόφων εις Εσπερίαν προς σπουδήν της Κτηνιατρικής δημοσία δαπάνη, τροποποιηθέν δια του Κ.Δ. 28 Νοεμ./4 Δεκ. 1941, Β.Δ. 2/24 Οκτ. 1947 και 14/17 Φεβρ. 1950. Άρθρ.3.-«Επιτρέπεται εις τον Υπουργόν της Γεωργίας, μετά γνωμοδότησιν του Διοικητικού Συμβουλίου, ως επίσης και εις τον Υπουργόν των Στρατιωτικών, τη προτάσει του Γενικού Επιτελείου Στρατού, να παρέχη χρηματικόν επιχορηγήσεως βοήθημα, κανονιζόμενον, προκειμένου μεν περί του Υπουργού της Γεωργίας, υπό του Υπουργού των Οικονομικών, προκειμένου δε περί του Υπουργού των Στρατιωτικών υπό του τελευταίου τούτου και του Υπουργού των Οικονομικών και αναλόγως των εν εκάστη Χώρα βιωτικών συνθηκών και της τιμής του συναλλάγματος, εις 10 το πολύ εκ των ευδοκίμως και ιδίαις δαπάναις σπουδαζόντων εν τη αλλοδαπή την Κτηνιατρικήν, βάσει πιστοποιητικών των οικείων Σχολών δεόντως κεκυρωμένων υπό της πλησιεστέρας Ελληνικής Προξενικής Αρχής. Ο αριθμός των σπουδαστών της Κτηνιατρικής προς ους θα χορηγήται το ως άνω βοήθημα δύναται να λαμβάνηται εκ των εις τας Κτηνιατρικάς Σχολάς των διαφόρων Κρατών σπουδαζόντων». Η πρώτη παράγραφος αντικατεστάθη ως άνω δια του Α.Ν. 1596/1939. «Οι λαμβάνοντες το τοιούτον βοήθημα σπουδασταί, επανερχόμενοι άμα τω πέρατι των σπουδών των, υποχρεούνται να υπηρετήσουν ως υπάλληλοι παρά τω Υπουργείω όπερ επεχορήγησε τούτους επί μίαν δεκαετίαν τουλάχιστον, άλλως υπόκεινται εις τας διατάξεις του άρθρ. 4 του Νόμ. 242. Η επιλογή, αι λοιπαί υποχρεώσεις των τοιούτων σπουδαστών, ο τρόπος ελέγχου των σπουδών των      και πάσα       άλλη        λεπτομέρεια     καΣελ. 669 Υποτροφίαι Κτηνιατρικής 17.Θ.μ.1 νονισθήσονται δια Β.Δ/τος προκαλουμένου υπό του οικείου Υπουργού». Το άρθρ. 3 αντικατεστάθη ως άνω δια του Α.Ν. 655/1937. Εις εκτέλεσιν των άνω διατάξεων εξεδόθη το Β.Δ. 21 Φεβρ./8 Μαρτ. 1938 περί τρόπου επιλογής και υποχρεώσεων των προσληφθησομένων εν τω Στρατώ εκ των ήδη σπουδαστών της Κτηνιατρικής εν τη Εσπερία και το Β.Δ. 6/20 Δεκ. 1948 περί τρόπου επιλογής και υποχρεώσεων των προσληφθησομένων υπό του Υπουργείου Γεωργίας εκ των ιδίαις δαπάναις σπουδαζόντων εν τη Εσπερία την Κτηνιατρικήν. Άρθρ.4.-«Οι υπότροφοι, λαμβάνοντες πτυχίον της εις ην αποστέλλονται Σχολής υποχρεούνται να επιστρέψωσι και αναλάβωσι θέσιν Δημοσίου Κτηνιάτρου εις την υπηρεσίαν του Υπουργείου Γεωργίας και να παραμείνωσιν εν τη υπηρεσία επί δεκαετίαν τουλάχιστον, άλλως διώκονται και τιμωρούνται κατά το δια του Νόμ. ΓΨ4Ε΄/1911 προστεθέν εις τον ποινικόν νόμον άρθρ. 402α και εξαναγκάζονται εις επιστροφήν προς το Δημόσιον Ταμείον των υπέρ αυτών δαπανηθέντων ποσών μετά των νομίμων τόκων από του πέρατος εκάστου έτους εφαρμοζομένων προς τούτο των διατάξεων του νόμου περί εισπράξεως δημοσίων εσόδων, της δε εισπρακτέας οφειλής βεβαιουμένης δι’ αποφάσεως του Υπουργού Γεωργίας ως κατωτέρω· απαλλάσσονται δε της ευθύνης εν περιπτώσει εκουσίας αποδόσεως της κατά τ’ ανωτέρω οφειλής και τόκων αυτής εντός τριών μηνών από της προς τούτο προσκλήσεως. 2.Η οφειλή δια το δαπανηθέν ποσόν μετά των τόκων του, ανάγεται εις δολλάρια Αμερικής επί τη βάσει της τιμής την οποίαν, κατόπιν βεβαιώσεως της Τραπέζης της Ελλάδος, είχε το δολλάριον κατά την ημέραν του εμβάσματος εις τον υπότροφον, εξοφλουμένη εις δραχμάς αναλόγως της κατά την ημέραν της βεβαιώσεως τρεχούσης τιμής συναλλάγματος επί Νέας Υόρκης. Το οφειλόμενον ποσόν εις συνάλλαγμα επί Νέας Υόρκης καθορίζεται εις δραχμάς δι’ αποφάσεως του Υπουργού Γεωργίας. 3.Αι διατάξεις του παρόντος εφαρμόζονται και επί των υποτρόφων Κτηνιατρικής του Υπουργείου Γεωργίας των κατά τα έτη 1937 και 1938 αποσταλέντων και μήπω εκπληρωσάντων τας ανωτέρω καθοριζομένας υποχρεώσεις αυτών. 4.Της ως άνω υποχρεώσεως απαλλάσσεται ο υπότροφος όταν δεν διορισθή εις θέσιν Κτηνιάτρου του Υπουργείου Γεωργίας εντός ενός έτους από της λήξεως της υποτροφίας αυτού και της λήψεως αδείας ασκήσεως του Κτηνιατρικού επαγγέλματος εν Ελλάδι». Το άρθρ. 4 ετροποποιήθη ως άνω δια του άρθρ. 6 Ν.Δ. 1292/1949 περί χορηγήσεως εκπαιδευτικών αδειών εις υπαλλήλους αρμοδιότητος Υπουργείου Γεωργίας (τόμ. 16). Σελ. 670 17.Θ.μ.2-5 Υποτροφίαι Κτηνιατρικής 